
1 
HÚSKVEÐJA. 


haldin af prófasti síra Jóni Jónssyni á 
Steínnesi. 


Vagtaaisbar vertú, eýlífi ástar faðir! fyrir enar 
mörgu og yndælu fagnaðar stundir, er þú gefur oss 
af gæðsku þinni! Og vegsamaður vertú efnnig fyr- 
ir sorgar stundir þær, er þör þóknast að láta koma 
yfir oss! Vér vitum, að þær eru alltaðeínu hollar 
og góðar fyrir oss, eíns og meðlætis stundirnar; vér 
vitum, að eýlíf speki er allt þitt ráð, öll 
þín stjórnun gæðska og náð; þessvegna 
viljum vér gefa þér dýrðina af auðmjúkum hjört- 
um, eíns Í sorg og gleði; og þó vér andvörpum 
undir krossinum, þá viljum vér ekki andvarpa af 
óþolinmæði, heldur af hjartanlegri laungun eptir 
þinni hugsvalandi náð. Allar tilfinníngar vorar, 
óskir og eptirlánganir viljum vér sameína og inni- 
binda í bænarandvarpi Drottins vors og frelsara: 
Ó, faðir! verði þinn vili! Veítossnáð til að 
geta ætíð hugsað og talað so af rót hjarta vors. Amen. 


Þör munuð sýta og gráta; þessi orðin 


lausnara vors rættust ekki eínasta á enum fyrstu 
1 

lærisveínum hans, heldur hafa þau eínnig rætst, og 
rætast enn, og munu til enda veraldar rætast á 
jarðarinnar börnum; — eíns og hver eínn er fædd- 
ur með þeím skilmála, að skilja aptur við þetta líf. 
hvenær sem lávarði lífs og dauða þóknast, eíns fæð- 
ast allir með þeím skilmála, að vera háðir enum al- 
mennu lífs kjörum meðan þeír lifa hér á jörðu; það er 
þannig sameíginlegt hlutskipti allra, að verða fyrri 
eða síðar, meíra eða minna, að bergja á enum beíska 
bikar sorga og hörmúnga; hann verður borinn eín- 
um af oss eptir annan, og eínginn af oss veit, hve- 
nær röðin kann að vera komin að honum. Vér töl- 
um ekki um þetta í því skyni, að vekja í hjörtum 
vorum óánægju yfir hlutskipti voru, eða möglun 
gegn ráðstöfunum hans, sem stjórnar högum vorum, 
eða kvíða fyrir andstrefmi því og sorgum, er oss 
kunna enn að vera geýmdar á lífsskeíði voru; vér 
skulum miklu fremur minna oss á það miðt í hrygð 
vorri, að vér erum minni allri þeírri miskun og 
trúfesti, er faðir vor himneskur hefir auðsýnt oss; 
vér skulum aldreí láta oss gleýmast, að kannast 
við það með auðmjúku þakklæti, að hann gefur oss 
af náð sinni so miklu flefri fagnaðar enn 
hrygðar stundir; og vér skulum bera oss að láta 
eínga sorg fá so mikið vald yfir oss, að vér miss- 
um traustið á enum alvalda og algóða; hvað sem 
þreíngir að hjarta voru, skulum vör kasta upp á 
hann allri áhyggju vorri, fullvissir um, að honum 
er annt um 05s, og að hann bæði vill og getur 

komið öllu vel til vegar fyrir oss. Þó líf vort og 
sál vanmegnist, þá látum hann véra hjartans traust 
vort og hlutskipti ! 

En hve eðlilegt er það samt ekki, að sorglegar 
tilfinníngar og hugsanir séu ríkastar í hjörtum vor- 
um á þessarisorgar stundu, í þessu sorgar húsi, 
þar sem dauðinn hefir gjört þvílíkt skarð í lífs fögn- 
uð enna ástríku og viðkvæmu hjartnanna, sem hér 


eíga að trega hjartfólgið ástmenni sitt, — þar sem 
ástúðlegur og trúfastur ektamaki kveður með sárum 
trega helft hjarta síns — hinn ynndæla og ágjæta 


förunautinn, eptir so lánga, ánægjuríka og upp- 
byggilega sambúð; þar sem þau börnin og teíngda- 
börnin, er bæði áttu bestu móður, og vissu að meta 
þá náð ens algóða — vissu, að meta og þakka vel- 
gjörðir hennar, og allt móðurlegt ástríki, — eru nú 
stödd hér við líkkistu hennar með þeím tilfinníng- 
um, sem en heíta og hreína ást, hið viðkvæma og 
hreínskilna þakklæti og enn sárri söknuður fyllir 
hjörtu þeirra með á skilnaðar stundunni: þar sem 
fallin er hin öbluga stóð þessa heímilis, og fölnuð 
en sannkallaða prýði þess? 

Já víst er hör mikið hrygðarefni; víst er heí- 
mili þetta nú réttnefnt sorgarhús; víst mátti fráfall 
þessarar miklu merkiskonu vekja almenna athygli, 
almenna hlutteknírgu, almennan söknuð; og án efa 
lifir hann í brjóstum allra þeírra, er hún gladdi í 
orði og verki og viðmóti um öll þau ár, er hún 
stóð hér í húsmóður stétt. Það er í sannleíka bæði 

hátíðlegt og alvarlegt augnablik, er hún kveður nú 
í síðasta sinni hús sín og heímili, ektamann sinn, 
börn, teíngdabörn, fósturbörn, þjónustufólk; — í öllu 
tilliti er það verðugt og skylt, að henni sé fylgt 
höðan með virðíngu, sorg og söknuði, og hátíðlegri 
og Tótgróinni endurminníngu kvennkosta hennar. -—- 
En þó hör sé orðið haróla mikið skarð fyrir skyldi 
þá skulum vér ekki láta huga vorn staðnæmast eín- 
gaungu við hinn sára missi, við það, sem vekur 
hrygð og trega; heldur skulum vér jafnframt snúa 
hjörtum vorum til vors góða guðs, og leíta hjá hon- 
um hugsvölunar í hrygð vorri; vér skulum veg- 
sama hann fyrir það, að eínmiðt þessi sorgar atburð- 
ur setur oss fyrir sjónir mikla og dýrmæta náð hans, 
so að þau hjörtun, sem sigð dauðans hefir hér sært 
so tilfinnanlega, geta samt fundið yndæla hugarhægð 
í guðrækilegri umhugsun þeírrar náðar, er þau hafa 
notið. Ó, hve vel á það við, að þér, sorgbitnu ást- 
menni hinnar sælu, takið yður í hjarta og munn 
orð ens guðelskanda sálmaskálds: lofa þú Drott- 
inn, sála mín! og gleým ekkí öllu hinu 
góða, er hann hefir gjört þér. Á sorgar- 
stundunum er ekkert eíns hugsvalandi og endur- 
nærandi, eíns og að rifja upp fyrir sér en mörgu 
rök föðurástar guðs á oss, er vör höfum svo opt 
þreífað á; það mýkir harminn, það blíðkar hrygð- 
ina, það lífgar og glæðir vonina og traustið til hans, 
sem hefir látið oss reýna sína föðurlegu náð, og 
- eflir þá sannfæríngu í hjörtum vorum, að allt sem 


— 

hann gjörir sö harla gott að allir vegir hans 
“söu miskun og trúfesti oss til handa, að einn- 
ig mótlætið sé vottur ástar hans á oss, og um- 
hyggju hans fyrir oss. Hin dýrmæta ástgjöfin, sem 
nú er frá yður tekin, þér áttríku tregandi hjörtu! 
minnir yður glöggt á, hve mikið þér áttuð, 
meðan þér nutuð hennar; og guð gaf yður að njóta 
hennar í mörg ár; hann hefir þannig gefið yður 
óteljandi gleði og gæfu stundir; og eg er viss um, 
að endurminníng þeirra — að endurminníng ennar 
heítu ástar, og óbrigðulu trúfesti, er yðar sæla 
framlióna auðsýndi yður allt til dauðans, lyptir 
hjörtum yðar til gjafarans allra góðra hluta, í auð- 
mjúkri lofgjörð fyrir það hnossið, er hann blessaði 
yður með, og veítti yður að búa að so leingi. — 
Og sú, sem þér elkið, er ekki dauð, heldur að eíns 
sofnuð — sofnuð í drottni til værrar og rósamrar 
hvíldar eptir hið lánga og uppbyggilega dagsverk 
sitt, er hún vann moð óþreytandi alúð og árvekni; 
hinn jarðneski: hluti hennar sefur, bíðandi dýrðar- 
fullrar upprisu guðs barna; en hinn himneski hluti 
hennar vakir hjá drottni í dýrðinni og vegsemdinni, 
leýstur frá öllu erfiði og andstreými, frá öllum 
þjáníngum og mótlæti. — Lífið var henni mikil 
velgjörð guðs; hann blessaði hana ríkulega með 
gæðum þess, gaf henni eínhvern hinn besta lífsvin, 
gæddi hana ákjósanlegu barnaláni og almennri ást- 
sæld og virðíngu; og samt var dauðinn ábati henn- 
ar; því hvað er öll jarðnesk hagsæld hjá himna- 

ríkis sælu? — Hrygðar og þjánínga stundirnar eru 
liðnar, dauðastríðið er útstaðið, dauðinn er sigraður 
í krapti dauðans sigrara drottins Jesú Krists. Ó, 
hvílíkt fagnaðar efni fyrir rött trúað guðs barn! Ó, 
hvílíkt fagnaðar efni fyrir yður, sem urðuð að vera 
sjónarvottar þess, er yðar ástkæra hlaut að líða á 
enum síðustu lífs stundum sínum, og sem liðuð með 
henni í viðkvæmustu hluttekníngu, og hjartanleg- 
ustu tilfinníngu þess, er hún varð að bera! Lof- 
aður veri góður guð! þær sáru hrygðar stundir eru 
liðnar, yðar ástkæra er geíngin gegnum þær hörm- 
úngar inní guðs eýlífa dýrðar ríki. 

So viljum vör þá gefa þér dýrðina, Drottinn 
almáttugi og algóðil því það, sem þú gjörir, er 
vísdómsfullt og gott! Í auðmjúkri trú lúta þín 
syrgjandi börn þínu ráði, og vilja vera glöð í þér, 
og fela sig á vald föðurgæðsku þinni framvegis; í 
trúnni sjá þau sína ástfólgnu í dýrðinni hiá þér, 
og heýra hana í anda senda sér kveðju friðarins 
og blessunarinnar frá heímkynnum friðarins og full- 
sælunnar; — Með þakklætis og fagnaðar tárum vígja 
þau helgan dóm hennar til burtferðar úr þessum 
húsum! Vyróstu að styðja þau og styrkja á hrygð- 
ar ferlinum! Send þinn frið í hjörtu þeírra! lát 
hann hvíla yfir þeím — yfir þessu heímili — yfir 
oss öllum saman!  Veít oss náð til að vera þín 
elskuleg börn í lífi og dauða fyrir Jesúm Krist, 
amen. 

II. 
LIKRÆÐA 
haldin af síra Jóni Sigurðssyni á Breíða- 
bólstað. 


Eýiífi miskunsemdanna faðir vor á himnum! misk- 
unaðu þig yfir oss alla, yfir alla sorgmædda og 
syrgjandi nær og fjær, yfir oss, sem tregandi missi 
bezta vinar, bezta ektamaka, beztu móður, höfum 
nú fylgt líkbörum hennar grátandi út úr sorgarhús- 
inu inní þetta þitt helga hús, til þess að helga þér 
og moldum, hennar vor heítu saknaðar og sorgar- 
tár, er vér eínsog segjum skilið við hana, eða há- 
tíðlega kveðjum hana að skilnaði. Heílagi faðir! 
lít í miskun og náð niður til vor þinna veíku syrg- 
jandi barna, helgaðu oss í þínum sannleíka, helga 
vorn söknuð, vor kærleiks og sorgar tár, sem vör út- 
hellum út af missi hennar, sem elskaði .oss, og þú 
gafst oss svo elskuverða til að elska. Þú huggar 
en hrelldu hjörtun, en þín huggun helgar þau líka; 
þú ert kærleíkurinn, eíns góður og ástríkur faðir, 
þegar þú sviptir, eíns og þá, er þú gefur; fyrir því 
höfum vér fullkomna vissu í þínu opinberaða sann- 
-leíks orði. Lát þessa vissu mýkja, sefa og blíðka 
vorn sára söknuð, vora þúngbæru hjartasorg. Lát 
þitt góða orð upplýsa vor sorgarmyrkur, þinn góða 
heílaga anda hugga og helga vor hrelldu hjörtu, 
og oss svo finna hvíld sálum vorum í þeím friði, 

sem þíns sonar trú veítir öllum þeím, sem á þig 
trúa í hans nafni. Jesú friður, friður trúarinnar, 
sá guðs friður, sem öllum skilníngi er æðri, sé og 
veri í með og yfir oss öllum, lífs og liðnum, í Jesú 
nafni, amen. 


Hans er guð heíll og gleði, 
hreínan sem kærleik ber; 

ást með auðsveípu geði, 

engla sveít guði tér. 

Guð er kærleíkur, enginn kann 
í náð hans klútdeíld hafa, 
nema hafi kærleíkann. — 

Við þetta fyrir mig og mína svo tilfinnanlega 
sára sorgar tækifæri má nö getur víst enginn ætlast 
til Þess, að eg haldi fjölorða ræðu; þér vitið allir, 
hve nærri sjálfum mér og mínum beztu ástvinum 
að höggvið er í fráfalli þeírrar miklu merkiskonu, 
sem líkkista þessi, er geýmir örendan líkama henn- 
ar, minnir oss á. Svo margvíslega kvíslast nú til- 
finníngar mínar í brjósti mínu, svo undarlega bland- 
ast þær í hjarta mínu, að mör veitir örðugt að gjöra 
þerra greín, að fá þeím skýr orð; sár söknuður, 
djúpur tregi og tilfinnanlega viðkvæm hluttekníng í 
sorg, eptirsjá og hjarta skeranda söknuði ástvina 
minna gjörir mér þúngt um að hugsa með reglu, 
þúngt um mál, þúngt um að flytja orðið tilhlýði- 
lega. Æ eg sé og skil svo ofur vel, hve mikla 
orsök vör börnin hennar, og þó samt eínkanlegast 

vor aldraði faðir, höfum tiltrega og saknaðar eptir 
teíngdamóður mína sælu, henni var allt svo vel 
gefið, missir hennar er oss, og eínkum honum í 
mörgu tilliti óbætanlegur; en rás þessara sorgar til- 
finnínga minna verð eg að reýna til að stöðva; að 
skýra frekar frá þeím með orðum, sé eg ofur vel 
að hvorki getur verið til gagns, uppbyggíngar nö 
huggunar, og samt eru það tilfinníngar mínar, sem 
eg vil reýna að fá orð fyrir; hjá mér geta þær 
ekki verið hinar eínu og sömu við moldir allra, er 
eg verð að standa yfir; þekkíng mín til lífs og 
hegdunar hins framliðna manns á mikinn þátt í að 
skapa þær. En þær tilfinníngar, sem sjón þessarar 
líkkistu vekur í brjósti mínu, er elska, virðíng og 
rétt undran fyrir því lífi, sem hér er liðið; fæstir 
þekktu það eíns og það var í raun og veru, það 
bar svo lítið á því, svo þýðíngarmikið sem það þó 
var; því það var svo kyrlátt, stillt og hæglátt; hún 
leíð fram allajafna ens og ljós; en ljós hennar skeín 
fagurt meðal þeírra, sem hún umgekkst, sem sáu 
dagfar hennar, meðal þeírra, sem eítthvað töluverðt 
höfðu saman við hana að sælda; þar um geta þeír 
bezt borið, sem náðu að komast í nokkuð náinn 
kunuíngskap við hana; þeír geta bezt borið um, 
hvort ekki var unun og uppbyggíug að viðræðum 
hennar og umgengni, að eg ekki tali um, yrðu þeír 
svo heppnir, að geta náð þokka hennar og ástsemi; 
þeím var jafnan sönn ánægja og uppbyggíng í að 
tala við hana, að umgángast hana, um það get eg, 

og líka margir yðar borið fyrir eígin reýnd; greínd, 
gáfur og stök ráðdeíld, sameínað glaðlyndu nátt- 
úrufari, og ástúðlegu viðmóti, gjörðu, að umgengni 
og öll viðkinníng við hana var bæði uppbyggileg 
og undir ens líka ununarfull, viðfeldin og skemti- 
leg; dagfar hennar og dagleg háttsemi til orða og 
verka lýstu bezt, yfir hvorju hjarta hún bjó, þar 
sem hinn vísi segir að söu uppsprettur lífsins, og 
þeír, sem að verið hafa hjá henni og með henni 
hefi eg heýrt alla ljúka efnum munni upp um: að 
þeír eígi hafi þekkt vandaðri og siðprúðari konu, 
og eg fyrir mig verð að segja hið sama. En 
vildi eg reýna til að fá eítt orð fyrir það, sem 
eínkum og sérílagi eínkenndi gjörvallt líf hennar 
eða alla hennar hegðan og breytni til orða og verka 
og í viðskiptum við aðra, þá veít eg ekkert sann- 
ara orð að nefna en kærleíkann, lífi hennar verður 
sannarlega ekki réttar eða betur lýst með eínu orði, 
enn að segja um það eínsog var, að það hafi verið 
sífelld kærleíks yðja, sífelld þjónusta í kærleíkanum; 
í því, segir postulinn Jóhannes, er elskan til guðs 
fólgin, að vér höldum hans boðorð, en hans boðorð 
eru ekki þúng, þeím nefnilega, er postulans meín- 
íng, sem guð elska. Hún elskaði guð ag hans 
helga hús, þann helga staðinn, sem hann sjálfur 
hefir sérílagi kjörið og útvalið til að binda við 
minníngu nafns síns á jörðinni; hún var guðhrædd 
og guðrækin, hún yðkaði guðs orð kostgæfilega bæði 
með því að heýra það og lesa; í anölegu var hún 

líka sérlega vel að sér, fróð og kunni mikið, henni 
var ekki eínasta messusaungsbókin svo gagnkunn- 
ug, að hún kunni marga, ef eígi flesta, sálma utan 
að í henni, heldur kunni hún eínnig í vorum eldri 
og ýngri sálmasöfnum, svo að dæmafátt mun vera 
nú á tímum; eptir því var og tekið af sumum, sem 
með henni voru, að það var vandi hennar, þegar 
eítthvað þúngt bár að, sem vant er að óspekja geð 
manna, að leíta sér þá huggunar í gagnlegum 
guðsorða bókum, enda hafði hún sérlegt lag á og 
var mörgum færari um að hugga og hughreýsta 
aðra; hvernig hún gegndi verki köllunarsinnar gat 
sannfært um, að hún vann að verkum sínum og 
rækti skyldur sínar í ótta og elsku guðs. þér, sem 
nokkuð  gjörr þekktuð húsfrú Kristínu sælu, 
þekktuóð líka ofur vel, hve vel og höndulega henni 
fórust öll verk sín, af því hún vann að þeím öll-. 
um með svo fúsu geði, af kærleika og ást til guðs 
og manna, og þess vegna blessuðust þau líka svo 
vel henni og öðrum, sem áttu að njóta þeírra, þess 
vegna báru þau nær og fjær svo góða og heílla- 
drjúga ávexti; þar um eru eínkum til vitnis henn- 
ar vönduón og mannvænlegu börn og margt Ífleíra, 
sem ber hennar menjar. Hver, sem nokkuð um- 
gekkst hana, eða hafði nokkuð töluverðt við hana 
að skipta, þurfti ekki leíngi að kynnast henni til 
að komast að raun um, að brjóst hennar var fullt 
kærleíka og ástar til guðs og manna; hún vildi 
öllum vel, og gjörði sér alljafns far um að gjöra 


14 


sem bezt úr öllu, að færa alla hluti til betri vegar 
og láta hvervetna gott af sér leíða. Snemma tók 
þetta ástríki hennar, þetta hennar kærleíksfulla 
hjartalag, að láta sig í ljósi; snemma auglýstist 
það, að henni var bæði ljúft og lagið að auðsýna 
kærleíkann, að leggja mikið í sölurnar fyrir vini 
sína, að bera með þeím byrði lífsins, að afneíta 
sjálfri sjer og eígin hagsmunum sínum þeírra vegna, 
að gjöra allt sitt til, að lífið gæti orðið þeím sem 
léttbærast og til sem mestrar gleði og ánægju. 
Fæstum yðar, kæru tilheyrendur! er það víst kann- 
ugt, hve góð og ástrík systir hún reýndist eínka- 
bróður sínum framan af og leíngi fram eptir æfi 
beggja þeírra, en þeír eru þó nokkrir enn á lífi, 
sem til þess þekktu, og er þar eítt hið fegursta og 
fágætasta dæmi systurlegrar ástsemi og trygðar, 
sem eg hefi heýrt um getið. En — eíns og nærri 
má geta — hafði þó enginn meír að segja af ást- 
ríki hennar, trygð og kvennkostum, enn hann, sem 
hennar eígið hjarta hafði kjörið og tekið að sér 
sem bezta vin, hinn elskulegi ektamaki hennar, sem 
nú, eíns og von er, með ósegjanlega sárum trega 
og söknuði syrgir hana látna; engin kona getur 
elskað mann sinn hreínnaog heítar, enn hún gjörði, 
sjálfum honum er kunnugt, hve heítt hún unni 
honum, það má óhætt segja: hún elskaði hann meír 
enn sitt eígið lif — en yfirhöfuðer það svo kunn- 
ugt, hve afbragðsgóð kona hún var manni sínum, 
hve ástrík og góð móðir börnum sínum, að það er 

„ óþarfi að eýða hér mörgum orðum til að lýsa því; hennar 
góðu gáfur, greínd og eptirtekt á hlutunum gjörðu 
það, að jafnan var mikil stoð og athvarf, þar sem 
hún var, í hverjum vanda sem bar að hendi; henn- 
ar stillta og jafna lundarlag, hennar blíða, viðfelldna 
og alltaf góðglaða náttúrufar hafði jafnan hin beztu 
áhrif og verkanir á mann hennar til að hughreýsta 
hann og gleðja, til að gjöra honum lífið löttbært, 
skemtilegt og yndælt. „Æ! honum, eíns og mér og 
mörgum fleíri, er nú þessi skemtun horfin — og 
sömu lífgandi og hressandi áhrif hafði siðprýði 
hennar og ástsamleg umgeíngni á allt líf og fram- 
ferði á heímilinu.  Húss og bústjórn hennar var 
jafnan farsæl og affaragóð, því hún var búkona 
mikil, reglubundin, stjórnsöm og kunni vel að fara 
með efni sín; gáfur drottins urðu líka auðsjáanlega 
í hennar höndum að sannri guðs blessan; því allir 
hlutir verða þeím að góðu, sem guð elska. Til 
þess var tekið af mörgum, hve barngóð hún var. 
Eg gat eígi annað, enn dáðst að og haft unan af að 
Sjá, hve náttúrlega hún svo gömul lök fyrir börn- 
unum, og hve hjartaglöð og ánægð þau voru kríng- 
um hana; fósturbörn hennar geta sjálf borið um, 
hvornin hún var og reyndist þeím, hvort hún eígi 
reyndist þeím sem góð móðir; eíns var hún hjúum 
sínum, hún löt sör annt um velferð þeírra til lífs 
og sálar, sem auglýsti sig í hennar hollu ráðlegg- 
íngum, hennar hógværu og velviljafullu áminníng- 
um; hún hliðraði sér aldreí hjá að vanda um og 

áminna og þannig líka stuðla að siðsemd, reglu og 
góðu háttalagi á heímili sínu, en þetta gjörði hún 
ávallt með sinni vanalegu hógværð og stillíngu og 
með því lagi og góðsemd, að það var sem ekkert 
væri um að vera, já! með sanni má það segja, að 
líf hennar var næsta þýðíngarmikið, svo stillt og 
hæglátt sem það var. Margir þurfandi og aum- 
staddir hafa og misst mikils í henni, hennar kær- 
leíksfulla hjarta var viðkvæmt og vorkunlátt og fúst 
til meðaumkvunar, ásjár og liðsinnis í orði og verki; 
hún var hugul og góðgjörðasöm við fátæka, en það 
sem í þessu, sem svo mörgu öðru, gaf gjörðum 
hennar mest mæti, var, með hvað góðu og hýru 
skapi hún gjörði gott; gáfunni, sem hún rétti, mun 
sem optast hafa fylgt eítthvert uppörfandi og gleð- 
jandi orð — að slíkum fórnum geðjast guði vel, 
hýran gjafara elskar guð, segir Sírak; með fám orð- 
um veit eg eígi betur eða sannar að lýsa lífi henn- 
ar, enn að segja það hafi verið sífelld kærleíksþjón- 
nsta: kærleíkurinn gjörði hana styrkva, óþreítandi 
í að gjöra gott og vilja láta gott af sér leíða, 
fúsa til að gegna verki köllunar sinnar með guð- 
rækni og samvizkusemi, styrkva í að bera vel og 
kristilega hita og þúnga dagsins, mæðu hans og 
erfiði, styrkva í hennar síðasta stríði við dauðann; 
en dauðastríð hennar var þúngt, sjúkðómurinn stríð- 
ur, baráttan hörð, en mál og ræna, næ tilfinning 
og eptirtekt höldst við fram í andlátið. Eg var 
svo heppinn að vera viðstaddur hennar banabeð 

Síðasta dægrið, sem hún lifði; það var merkilegur 
tími, sem mér aldreí mun úr minni líða; þar sá 
eg krapt Jesú trúar í veíku og dauðlegu manns 
hjarta, sem trúir, auglýsa sig dásamlegan í stilltri 
og auðmjúkri undirgefni, í fúsleík til að berjast 
góðri baráttu og reýnast trúr í þolinmæði; þá sá 
eg sigur trúarinnar, vonarinnar og kærleíkans yfir 
heíminum, holdinu og öllu veraldlegu, yfir dauðan- 
um og hans sáru og kveljandi átektum; þar sá eg, 
hve satt það er, sem postulinn Jóhannes segir: 
hver sem er stöðugur í kærleíkanum, hann erstöð- 
ugur í guði og guð í honum, en þetta kærleíks líf 
í guði vitnar sami postuli, að spretti af þeírri við= 
urkenníngu: að Jesús sö guðs sonur, guðs sonar 
trú varð henni kraptur guðs til sáluhjálpar, af því 
hún, fyrir guðs anda náð og aðstoð, auðsýndi á- 
vöxt trúarinnar: kærleíkann, af því að trú hennar 
bar ávöxt í kærleíka, vönduðu framferði og góðum 
verkum. Fyrir líf hennar og dauða séu þakkir góð- 
um guði, sem henni hefir sigurinn gefið fyrir drott- 
inn vorn Jesúm Krist. Það líf, sem hér er liðið, 
verðskuldar sannarlega elsku og virðing, athygli og 
eptirtekt, þess endurminníng verðskuldar að lifa í 
heíðri og blessun á meðal vor, mör og mínum verð- 
ur hún jafnan ógleímanleg, dýrmæt og blessuð og 
mörgum flefri, sem hana þekktu. Af lífi hennar 
hefi eg nú, kæru tilheýrendur! gjört tilraun með 
að gefa stutta, en þótt ófullkomna afmálun, en svo 


ófullkomin, sem eg má játa að hún er, er hún samt 

svo rétt og sönn sem eg hefi vit á að gefa hana, 
þar um getið þér, sem nokkuð gjörr þekktuð til 
hennar, með mér vitni borið, en þér sem minna, 
lítið eða ekkert þekktuð til hennar, en vitið, hvað 
mér er skyldt málið, yður segi eg: að eg veit, að 
það ávallt og allstaðar er skylda, að tala sannleík- 
ann, að bera vitni sannleíkanum, en eígi hvað 
sízt á svo háleítum stað, og í svo helgum sporum, 
sem eg stend í nú, og frá þessum helga stað vitna 
eg: að eg veít ekki, hverja megi eða sö óhætt að 
telja meðal enna endurfæddu, sem fullkomna helg- 
un sína Í guðsótta, ef eígi hana, sem hör er að 
mæla eptir, og eínmitt þetta var það, sem gjörði 
líf hennar svo fagurt og merkilegt, að það, endur- 
fæðt af trú eíngetins sonar guðs, var prýðt guð- 
rækninnar og kærleíkans óvisnanlega prýðiskarti, 
sem hvorki fölnar nö ferst í dauðanum, heldur verð- 
ur þá fyrst til fullnustu dýrðlegt og að óþverrandi 
uppsprettu sannnrar sælu, sem ekkert ógeðfellt má 
framar meínga eða raska.  Frómt líf og farsæll 
dauði fylgjast með réttu að, þetta er vízt og ó- 
brigðult, kristnir vinir! og þótt eg viti, a% enginn 
maður, hvað vandaður og góður sem hann er, verði 
hólpinn af eígin verkum sínum, heldur eínúngis af 
náð fyrir þá endurlausn, sem skeð er í drottni vor- 
um Jesú Kristi, þá er hitt líka víst, að hver sá 
maður, sem í trúnni á Jesúm Krist tileínkar sér 
guðs náð þannig: að hún hefir endurfæðandi krapt 
og verkanir á hjarta hans, í honum myndast nýtt 

líf, sem ber góða, guði þóknanlega ávexti, sem aug- 
lýsir sinn krapt í guðrækilegri hegðun og góðum 
verkum og prýðir manninn með öllu því, sem fag- 
urt er, heíðurlegt, ástsamlegt og lofsvert; lofsverð 
breýtni og góðverkin eru þá til vitnisburðar um, að 
maðurinn sé fyrir trúna endurfæðt og til náðar tek- 
ið, útvalið og elskulegt guðsbarn, og það eru þessir 
vitnisburðir, sem hátíðlega skulu verða auglýstir á 
þefm mikla endurgjalds degi, þá er allt, og þá líka 
einnig það, sem í leýndum skeð hefir, skal verða 
opinbert og opinberlega endurgoldið, svo sem „Jó- 
hannes vitnar, er hann segir: Eg sá þá dauðu, 
smáa og stóra, standandi frammi fyrir hásæti guðs, 
og bókunum var lokið upp, þá var annari bók lok- 
ið upp, það var lífsins bók, og voru þeír dauðu 
dæmdir eptir þeírra verkum, sem skrifuð voru í 
bókunum; og sami postuli heýrði rödd af himni, 
sem sagði: skrifa þú, sælir eru þefr framliðnu, sem í 
drottni eru dánir, já, andinn segir: þeír geta hvílt 
sig eptir sitt erfiði, því þeírra verk fylgja þeím 
eptir. — 

Þannig er það og með þessa vora framliðnu, 
hún er nú sæl, því hún er dáin í drottni, og henn- 
ar verk fylgja henni, verk, sem hún vann að í kær- 
leíka guðs, og voru því blessunarrík og guði velþókn- 
anleg; á þau hefir nú líka góður guð litið í náð og 
sagt við hana: vel hefir þú gjört, þú góða og trúlynda 
þjónustukvinna, þú varst trú yfir litlu, eg mun setja 
þig yfir mikið, gakk inn í fögnuð þíns herra. Við 

þetta skulum vör hennar syrgjandi ástvinir hugga 
oss og gleðja, þetta skulum vér nú láta lina, mýkja 
og blíðka þann sára söknuð og trega, sem missir 
hennar og burtför héðan til föðurins á himnum 
hefir vakið í brjóstum vorum, eínkum yðar, hjart- 
kæri tengdafaðir! eg hefi hlíft mér við að minnast 
mikið á yðar sára söknuð og trega, að útmála þá 
þúngbæru hjartasorg, sem eg veít að þör nú hafið 
að bera; hvorki treýsti eg mér til þess, enda veít 
eg, að það batar lítið báða okkur; eg þekkti svo 
ofurvel, hve heítt þér unnuð henni, og hve góð og 
ástrík sambúð ykkar var; eg man yðar ástríku önn 
fyrir henni í hennar síðasta sjúkdómi, hve áhyggju- 
fullt hjarta yðar var, hvernin þér spöruðuð engan 
kostnað til að leíta henni lækninga, og að gjöra allt, 
sem yður gat dottið í hug, til þess henni gæti batn- 
að; ávallt hafið þér sýnt, að þér vissuð að meta 
gjöf svo góðrar konu, sæl minníng hennnar verður 
nú yðar bezta og dýrmætasta eígn til dauðans, sem 
aptur innan lítils tíma á landi lifandi manna sam- 
eínar til fulls þau elskandi hjörtun, er hann hér á 
landi dauðlegleíkans um stund sleít í sundur og að- 
skildi, góður guð veíti yðnr náð og styrk til að 
bíða þessarar stundar með kristilegri biðlund, þol- 
gæði, rósemi og stillíngu, og þá mun hann, sem er 
trúr og efnir öll sín heít, launa yður yðar reýndu 
trú betur, fullkomnar og dýrðlegar, enn nokkurs 
manns túnga fær orðum að komið; vér sem að 
bekkjum ygar viðkvæma og tilfinnínganæma hjarta, 

getum því með viðkvæmri hluttekníngu nærri, hvað 
þér hafið að bera, en þér vitið, að þeír eru hér til 
staðar, sem feígnir vilja bera með yður byrðina, 
gjöra yður hana sem löttbærasta, já! bera hana fyr- 
ir yður, ef unnt væri, það eru tvö eptirlifandi börn 
ykkar konu yðar sælu, sem nú trega í henni missi 
bestu móður, og jafnframt af hjarta taka hreínskilna 
hlutdeíld í raunum yðar, þér vitið hve góð og ept- 
irlát börn þau jafnan reýndust ykkur sínum góðu 
foreldrum, þér vitið hve mjög þau elska yður, hve 
vel þau vilja yður, hve hjartanlega þau lángar til 
að gjöra yður lífið léttbært, og stuðla að því, að 
þér getið verið rólegur, glaður og ánægður, reýnslan 
er þegar búin að kenna yður, hverja stoð þér eíg- 
ið í eínkasyni yðar, að öllu þessu getur yður verið 
mikil fróun í raunum yðar, jafnframt þeirri íhugun, 
að missirinn er því að eíns mikill, að gjöfin var 
svo góð og mikil, mikið var og í það varið, hvað 
leíngi gafst að njóta hennar, því ber yður og oss 
með lotníngu að gefa guði dýrðina, að heíðra vilja 
gjafarans allra góðra hluta, sem allt gjörir vel, og 
með auðmjúku og þakklátu hjarta taka undir með 
hinum þolinmóða og guðhrædda Job; drottinn gaf, 
drottinn tók, nafnið drottins veri vegsamað, já, hugga 
og gleðja oss við sæla og dýrðlega von trúar vorr- 
ar um gleðilega samfundi og ævarandi sambúð við 
ástvini vora síðar meír í eýlífri gleði, sem engin 
sorg, skilnaður nö dauði fær snert og engan enda 
hefir, og í helgri elsku trúarinnar lofa guð föður 

drottins vors Jesú Krists, sem með því að uppvekja 
hann frá dauðum hefir eptir mikilli miskun sinni 
endurfæðt oss til lifandi vonar, til hluttekníngar í 
þeírri arfleífð, sem geýmd er á himnum óforgeíngi- 
leg og fullkomin oss, sem fyrir guðs öfluga aðstoð 
varðveítumst með trúnni, svo að vér aðnjótandi 
verðum oss fyrirbúinnar sælu, er á síðasta tíma mun 
verða opinber; og með því vér, dýrkeýptu syrgjandi 
ástvinirl höfum slíka von, æ! þá skulum vér ekki 
syrgja efns og þeír, sem enga von hafa, heldur nú 
og jafnan láta það ásannast, að vér eígi til eínkis 
höfum trúað á nafn eíngetins sonar guðs, því í hans 
trú eígum vér að sigra heíminn þ. e. synd heíms- 
ins og hans sorg. Æ! berum oss því að taka 
þessari sorg, eínsog hverri annari, sem speki og 
gæðsku guðs kann að þóknast að láta oss mæta, 
"sem trúuð guðs börn, er hans heílagi andi huggar og 
helgar, svo vor reýnda trú megi verða oss til lofs, 
vegsemdar og dýrðar, þegar Jesus Kristur opinber- 
ast, í hvers trú vér gleðjumst ósegjanlegum dýrð- 
legum fögnuði, af því vér vitum verðlaun trúarinn- 
ar, vitum að vér munum öðlast endurgjald fyrir 
vora trú: velferð vorra sálna. — 

En þú höfundur og fullkomnari trúarinnar, lát 
þinn mátt fullkomnast í vorum vanmætti, fullkomna 
með oss hið góða verkið, sem þú sjálfur hefir upp- 
byrjað, auktu oss trúna, að vér fyrir krapt trúar- 
innar fáum staðist reýnsluna, verið stöðugir í kær- 
leíkanum og sigrinum haldið; gef oss náð til að 

gánga héðan frá þessum oss svo kæru moldum, 
sem vér nú kveðjum með helgum ástarkossi heítra 
tára, með huggun þíns góða orðs í vorum hjörtum, 
það veri nú og jafnan ljós á vorum vegum og 
lampi fóta vorra, það uppörfi oss og styrki til að 
berjast góðri baráttu trúarinnar stöðugum til end- 
ans í kærleíkanum; þegar vör þannig lifum drottni, 
þá fáum vér að deýa í drottni og verðum sælir í 
voru andláti, hér til virðist guð vor faðir á himn- 
um, að veíta oss náð og aðstoð síns góða heílaga 
anda í Jesú nafni, amen. -- 


ll. 


LÍKRÆÐA 


haldin af prófasti síra Jóni Jónssyni á 
Stefnnesi. 


, 
0! vor guð og ástríki faðir! þú ert allt í öllum, 
og aldreí megum vér án vera náðar þinnar og full- 
tíngis þíns! Vyrstú því góði guð! að vera mátt- 
ugur í veíkleíka vorum, og styrkja oss tilað hegða 
oss eíns og auðsveíp börn þín í hverju sem að 
höndum ber! Styrk oss á þessari stundu til að 
gjöra vorn vilja undirgefinn þínum föðurlegum náð- 

arvilja, so að vér getum, glaðir í þér, gengið braut 
sorgarinnar! Varðveít oss í þinni náð og velþókn- 
un alla vora lífdaga! Varðveít oss í þínum ótta, 
so að vér getum, Í sorg og gleði, verið vissir um, 
að þú heýrir í náð hjartans andvörp vor, og sért 
ætíð reíðubúinn til að hjálpa oss og miskuna! 
Þitt auga vaki yfir oss, þín hönd leíði oss til sannr- 
ar farsældar hér stundlega, og annars heíms eýlíf- 
lega fyrir Jesúm Krist, amen, 


Dýrmætur er fyrir drottni dauði hans 
heílögu. Þessi orðin Sálmaskáldsins (Sálm. 116, 
15.) finnst mér eíga vel við, að vér veljum fyrir 
undirstöðu hugleiðínga vorra við þetta, að vísu al- 
varlega og sorglega en undireins hátíðlega tæki- 
færi, þar sem vér eígum að heíðra útför þessarar 
framliðnu systur vorrar, húsfrúr Kristínar sælu Jóns- 
dóttur. 

Að vísu er eínginn af oss dauðlegum mönnum 
heílagur; allir erum vér hluttakandi í enni almennu 
eðlisspillíngu, allir óhreínir í augliti hans, fyrir 
hverjum himnanna himnar eru ekki hreínir; allir 
höfum vér syndgað, og höfum skort á þeírri hrós- 
un, sem fyrir guði gildir. Þetta á ætíð að minna 
oss á, að auðmýkja oss fyrir guði, og kannast við, 
hve mjög vér erum komnir upp á náð hans í Jesú 
Kristi; það á að minna oss á kristilega árvekni — 
minna oss á, að kappkosta, með aðstoð guðs orðs 
og anda, að varðveita oss fyrir áhrifum enna mörgu 

illu dæma í heíminum; og allt aðeínu á það að 
minna oss á, að taka vel eptir enum fögru og ept- 
irbreýtnisverðu dygða dæmum, og kappkosta að laga 
oss eptir þeím; því, lof sé góðum guði! margur er 
góður í þeím skilníngi, sem mannlegum veíkleíka 
er unnt að vera það; þó eínginn sé algjör, þá eru 
þeír þó til, sem keppast eptir að vera fullkomnir, 
ens og faðir þeírra er fullkominn, sem leíta fyrst 
og fremst guðs ríkis og þess réttlætis, sem honum 
er þókknanlegt — sem kappkosta að feta í fótspor 
frelsara síns, og hegða sér eíns og sannir lærisvefn- 
ar hans; — þeír eru til, sem láta það vera aðal- 
lífsreglu sína, að kappkosta að breýta eptir enu 
æðsta boðorði: að elska guð af öllu hjarta, 
öllum mætti, öllu hugskoti, og náúngann 
eíns og sjálfan sig — sem kappkosta að veg- 
sama guð með öndu sinni og líkama, og efla og 
útbreíða dýrð hans eptir þeírri náð, sem þeím er 
gefin, með trúlyndri þjónustu í þeírri stétt, er hann 
hefir sett þá í, — með samvitskusamri brúkun gáfna 
þeírra og krapta, atgjörvis og yfirburða, er hann 
hefir gæðt þá með; — þer eru til, sem gá ekki 
eínasta að sínu gagni, heldur og líka annarra, sem 
láta það vera eptirlæti sitt, að verja pundi sínu til 
að efla sannar heíllir bræðra sinna og systra, og 
breíða út fögnuð og blessun umhverfis sig; — þeír 
eru til, sem rækja vel og friðsamlega hina jarð- 
nesku köllun sína, enn hafa samt sífellt gætur á“ 
sjálfum sér, að hjörtu þeírra verði ekki of elsk að 

hefíminum og þeím hlutum, sem í honum eru, sem 
yðulega hafa umgeíngni sína á himnum, sem gánga 
fyrir enum alskygna í hreínskilinni guðrækni, taka 
kjörum sínum með guðs barna hugarfari, meóðlæt- 
inu með auðmjúku þakklæti, mótlætinu með ró- 
samri stillíngu og kristilegri þolinmæði, og bera 
kross sinn með auðsveípri undirgefni undir vilja 
síns himneska föður — gánga leíð sína í trúnni og 
kærleíkanum, hvort sem hún er greíð eða ógreíð, 
gleðileg eða sorgleg, og kappkosta að vera ætíð 
viðbúnir að flytja héðan inn í fögnuð herra síns. — 
Þessa köllum vér með réttu guðs heílaga, því 
þeím fer dag frá degi fram í helguninni, þeír nálg- 
ast æ meír og meír takmark heílagleíkans; þeír 
afneíta sjálfum sér, og krossfesta hold sitt með 
gyrndum þess og tilhneígíngum, til að geta þókkn- 
ast guði: gjört vilja hans, eflt dýrð hans; á þvílík- 
um börnum sínum hlýtur hinn heílagi að hafa vel- 
þókknun; þau hljóta að vera dýrmæt í augliti hans, 
líf þeirra er dýrmætt fyrir honum, því það er lagað 
eptir hans heílaga vilja og boðum, það er meðal í 
hendi hans til að efla og blómga ríki hans, til að 
afstýra illu, „enn aðstoða hið góða. — Og dauði 
þeirra er dýrmætur fyrir drottni, því þau hafa 
barist góðri baráttu, fullkomnað skeíðið 
og varðveitt trúna; þau hafa sáð góðu sæði, 
sem ber ávexti leingi eptir þeírra dag; þau eru 
orðin þroskuð og menntuð til guðs dýrðar ríkis, þeg- 
ar hann tekur þau héðan; þá er sorg á jörðunni, 

enn fögnuður á himnum; þefr sem á jörðunni búa 
og eptir þreýa, trega missi sinn, enn hinir sælu 
himinbúar taka fagnandi á móti þeím, sem fyrir 
blóð lambsins blíða, búinn er að stríða 
og sælan sigur vann, þetta er ekkert stríð 
milli himins og jarðar, heldur flýtur það eðlilega af 
því, að þessi jörð er undirbúníngs staður vor undir 
himininn; hér er ófullkomleíki, þar er algjörleg- 
leíki; vör tregum enar elskuverðu sálirnar, er frá oss 
flytja, af því vér getum ekki lifað í eíns nákvæmu 
samfélagi við þær eptir eíns og áður; oss finnst vér 
söum yfirgefnir og eínmana, af því vör getum ekki 
orðið þeím samferða, og ekki heldur séð þær hjá 
058, né notið aðstoðar og eptirlætis af návist þeírra. 

Dýrmætur er fyrir Drottni dauði 
hans heílögu; dýrmætur er fyrir honum flutn- 
íngur þessarar sælu systur vorrar héðan inn í himna- 
ríki; líf hennar var dýrmætt fyrir honum, því það 
leíð fram í ótta hans, og var prýðt kristilegum 
dygðum; guð halði gefið henni mikið ágætar sál- 
argáfur og bestu hæfilegleíka til að standa sér til 
sóma, og öðrum til uppbyggíngar í þeírri stétt, er 
hann hafði fyrirhugað henni; og hún vandi sig 
snemma á, og tamdi sér alla æfi, að fara vel með 
pund sitt, og verja því samkvæmt vilja gjafarans; 
hann, sem hún elskaði heítast á jörðunni, veít sjálfur 
best, hvílík hún reýndist honum á allri enni laungu 
samferð þeirra, hve ástúðleg, trúföst, umhyggjusöm, 
ráðholl, lempin, aðgætin og árvökur um allt það 

er í hennar valdi stóð til að gjöra honum lífið gleði- 
ríkt, og efla sameíginlega heíll og heíður þeírra. — 
Þau börnin, er guð gaf henni að ala upp, finna 
sjálf best til þess, hvílík móðir hún var þeím, 
hversu hún bar þau fyrir brjósti sér í brennheítri 
ást og óþreýtandi umhyggju fyrir velferð þeírra, — 
hve fögur fyrirmynd hún var þeím í guðs ótta og 
góðum siðum, — hversu hún gjörði sitt til að búa 
þau undir heíðarlega og uppbyggilega lífs stöðu, 
og hversu hún leíðbeíndi þeím á guðs veg með 
guðrækilegum áminníngum og hefílræðum. — Þeír 
sem áttu að þjóna henni, vita best, hvílík húsmóðir 
hún var þeím, hve nákvæm og nærgætin, umburð- 
arlynd og brjóstgóð. Og allir vita, sem til þekktu, 
hve ágæta forstöðu hún veítti heímili sínu í öllu 
því, er til hennar náði, hversu hún var samhuga, 
samráða og samtaka elskhuga sínum í öllu, sem laut 
að góðri og reglubundinni hússtjórn. Eg er ekki 
fær um að taka verðulega fram allt það, sem 
prýddi og ágætti líf hennar, enda gjörist þess ekki 
þörf í áheýrn so kunnugra, sem hör eru viðstaddir; 
það er nóg, að þeír geýma í hjörtum sínum lifandi 
eptirmind hennar, og þakkláta endurminníngu henn- 
ar heíðurs og elskuverða lífs; það ernóg, að hann 
þekkti gjörla ágæti hennar, sem lítur með föður- 
legri velþókknun til þeírra barnanna sinna, sem 
kappkosta að gjöra hans vilja, og umbunar þeím 
hlýðni þefrra og trúmennsku með yfirgnæfanlegri 
vegsemd, og óumræðilegri fullsælu um aldir alda; 

hún var hans barn, dýrmæt fyrir honum lífs og 
liðin; hún var ekki af heíminum, þó hún inni með 
trú og dygð verk sitt í heíminum, þó guð blessaði 
hana með nægtum, þá varði hún þeím ekki til hé- 
gómlegs prjáls og yfirlætis, heldur lét sér nægja 
hið eínfalda og sómasamlega; eíns og hún gekk 
fram í guði þókknanlegum grandvarlegleíka, eins 
gekk hún fram í virðíngu vekjandi útvortis verð- 
ugleíka, eínkend frábærri stillíngu og ráðsettni, og 
ávann það, er hún vildi fá framgeíngt, með hóg- 
værð og lempni, og rósamri biðlund. Staðfesta 
hjartans lýsti sér í orðum hennar og öllu viðmóti; 
innri maður hennar byrtist í greíndarfullri eínurð 
og ákafalausri hreínskilni, því hún hafði tamið sér 
að stjórna vel geði sínu, án þess þó að hnegjast 
á nokkurn hátt til hræsni, heldur hafði miklu frem- 
ur andstygð á henni; hún var áreíðanleg og trú- 
föst, og glefmdi aldreí því, er henni hafði verið 
gjört til vilja, en leítaði sjálf að afbötunum, ef 
henni var gjört á móti, og sigraði þannig illt með 
góðu. Í eínu orði: hún gekk fyrir guði og kapp- 
kostaði að vera algjör; hún treysti guði, og lét 
hans vilja vera sinn vilja, og lagði sig með auð- 
svefpri þolinmæði undir hvað helst, er hann vildi 
vera láta; hún lifði drottni, og dó drottni; því var 
bæði líf hennar og dauði dýrmætt fyrir honum. 


Þvílíkri heíðurskvinnu eígum vör hér að sjá á 
bak; og það er auðvitað, að þeír, sem líf hennar 

var sérílagi helgað, geta ekki fylgt henni til ens 
síðasta hvíldar staðar án viðkvæmra hjartans tilfinn- 
ínga, án sárrar hrygðar yfir missi sínum. — En 
hvað á samt betur við, háttvirðtu meðkristnu syst- 
kyni! enn að vér lútum í auðmýkt vilja guðs og 
gefum honum dýrðina? Hvað á betur við, enn að 
vér berum oss að hefja hjörtu vor upp yfir sorg- 
ina til uppsprettu allrar hugsvölunar og endurnær- 
íngar? Hvað á betur við, enn að vér setjum oss 
fyrir sjónir, hve mikla orsök vér höfum til að vera 
glaðir miðt í hrygðinni? Líf vorrar framliðnu var 
lángt, uppbyggilegt og ávaxtaríkt, og þess vegna 
dýrmætt fyrir guði og mönnum; er ekki mikil hug- 
svölun í þessu? er það ekki mikilsvert fyrir eptir- 
þreýandi ástmenni, að eíga þvílíka endurminníngu, 
þvílíkann heíðursvarða eptir sína burtsofnuðu? — 
Hin sæla systir vor hafði náð háum aldri; hún var 
orðin þreýtt, og með fram ellilasburðunum voru 
aðrar líkamans þjáníngar farnar að boða henni burt- 
för héðan; lífsdeginum var tekið að halla so, að 
eptir eðlilegum hætti gat ekki verið lángt að bíða 
kvöldsins og næturinnar, er það þá ekki samboðið 
ást og rækt og þakklátsemi ektamaka hennar og 
barna, að gleðjast yfir lausn hennar héðan, og hlut- 
skipti hennar á himnum? Að vísu fór so vel um 
hana sem auðið var, hjá ástmennum hennar, sem 
af ástríkum hjörtum lötu henni í té allt það, er af 
þerra hálfu gat hjálpað til að gjöra henni ellidag- 
ana geðlelda og gleðiríka; enn samt er eínginn efi 

á því, að umskiptin hafa verið henni ósegjanlega 
fagnaðarrík; það er enginn efi á því, að hana hefir 
— verið farið að lánga eptir, að fá að leýsast höðan, 
og vera hjá kristi, hún vissi, að dagsverk hennar 
var fullkomnað; hún fann að kraptarnir voru teknir 
að þverra, og þjáníngarnar að ágjörast, hún vissi að 
- hún átti góða heímvon; hún sá, í trúnni á Jesúm 
Krist, að henni var geýmd kóróna röttlætisins, kór- 
óna eýlífrar vegsemdar; Þó hún væri því fús til 
að dvelja í holdinu so leíngi sem guði þókknaðist; 
„ ástvínum sínum til eptirlætis og uppbyggingar, þá 
„var hún samt eíngu síður reíðubúin til að gegna 
köllun föður síns, og fara til hans; til hans er hún 
komin, til frelsarans er hún farin, og orðin hlut- 
akandi í dýrð hans, og í sælufullum fögnuði út- 
valdra á himnum. Sæll er því sá, sem náð hefir 
þessu takmarki! Þegar vér hugsum um sælu kjör 
essarar systur vorrar Í Drottins dýrðar ríki þá finn- 
um vör, að dauði hennar á eínnig að vera dýrmæt- 
— ur fyrir 033 — að vérhöfum orsöktil að samfagna 
henni — að oss hæfir að vegsama náð guðs, sem“ 
hefir gefið henni dýrðlegan sigur fyrir Drottinn Jes- 
ám Krist. Þetta veít eg að er vakandi í yðar trú- 
uðu hjörtum, þér tregandi ástmenni hinnar burt- 
sofnuðu! og að umhugsunin um það vekur í brjóst- * 
um yðar innileg lofgjörðar andvörp, jafnframt yðar 
viðkvæmu sorgar og saknaðar andvörpum. Ó, þör 
íttvirti sorgbitni bróðir, hver sem þekkir yðar við- 
kvæma hjarta, á hægt með að samhryggjast yður 


32 


sem nú standið uppi tregandi yðar ástúðlegu ekta- 
kvinnu, sem í $0 mörg ár hafði geíngið yður við 
hlið, yður til eptirlætis og aðstoðar samfagnað yð- 
ur, samhryggst yður, samsveíts yður; en eg veit, 
að ekkert veitir yður aðra eíns fróun og hugar hægð 
eíns og að hugsa um það, að yðar ástfólgna er 
frelsuð frá allri mæðu, öllum þjáníngum, enn orð- 
in njótandi þefrrar sælu, sem auga hefir ekki 
380, eýra ekki heýrt og eíngum í hug eður 
hjarta komið; ekkert mun eíns styrkja yður til 
að bera byrði lífsins þá dagana, sem enum alvalda 
og algóða kann að þókknast að láta yður eíga eptir 
að lifa hér á jörðu, eíns og en dýrmæta kristilega 
von, að þér fáið að sjá aptur yðar ástfólgnu innan 
lítils tíma, og samefnast henni í dýrðinni til óslít- 
anlegra sælu samvista. Ó, þér tregandi börn og 
teíngdabörn ennar sælu! hver sem mist hefir ást- 
ríkan föður eða móður, á hægt með að setja sig 
í yðar spor, og vita hvað þér eígið að bera á þess- 
ari skilnaðar stundu; en þér munuð finna hvíld 
sálum yðar í trúnni á guð og Jesúm Krist, — í 
þeirri trú, að allir vegir yðar himneska föður eru 
miskun og trúfesti, — að hann grætir börn 
sín af enum sama guðdómlega kærleíka, sem hann 
gleður þau með — í þeírri trú, að lausnari heíms- 
ins hefir leíðt í ljós lífið og sælufullan 
ódauðlegleíka — fyrir öll guðs börn, og gefið 
ástvinunum, sem hér verða að skilja um stundar 
sakir, fulla vissu um, að þeír fái að finnast aptur 

á himnum, og samfagna þar hver öðrum um aldir 
alda. Nú hafið þör að sönnu hrygó, en 
innan lítils tíma snýst hún í fögnuð, þá 
er þör fáið aptur að sjá yðar ástfólgnu móður og 
vera hjá henni eýlíflega; gángið því glöð í trúnni, 
þángaé til guð gefur yður að gánga í sæluríkri 
skoðun ! 

So veri þá allar hugsanir vorar og hjartans 
tilfinníngar helgaðar þér, himneski hjartans faðir! 
Af þakklátum „hjörtum vegsömum vér þig fyrir líf 
þessa barns þíns! af auðmjúkum hjörtum vegsöm- 
um vér þig eínnig fyrir það, að þú tókst það til 
þín, því vér trúum því staðfastlega, að þú hafir 
gjört það á hagkvæmasta tíma, samkvæmt speki 
þinni og föðurgæðsku. — „Æ, vor guð! hugga þú 
öll harmþrúngin hjörtu með náðarkrapti orðs þíns 
og anda! Styrk oss öll sömun, börnin þín, til að 
lifa þér til vegsemdar, so.að vor dauði verði dýr- 
mætur fyrir þér; hjálpa oss tilað berjast góðri 
baráttu, fullkomna skeíðið og varðveíta 
trúna og góða samvitsku! Veít oss náð til 
að lifa kristilega, líða þolinmóðlega, deýa sáluhjálp- 
lega, upprísa Vegsamlega á upprisudegi alls holds!- 

Gaungum þá héðan í guðs nafni og trausti, og 
framkvæmum það, sem framkvæmast hlýtur! Leíð 
þú oss, faðir! þessi sporin, og öll spor æfi vorrar! 
Við þína trúföstu náðarhönd er oss óhætt! amen, 
í Jesú nafni amen. 

IV. 
Hér hneíg í faðm 


fósturjarðar 
höfðíngskonan 


KRISTÍN JÓNSDÓTTIR, 


sem fæddist 16. dag júní m. 1787, 4 
giptist stúdiósus J. Fr. Thórarensen 
24. d. júní m. 1823, 
létst 28. d. október m. 1857. 
Hún varð móðir 4 barna 
2 dóu úng, en 2 lifa. 


ni: 


€ 


Hún var prýði kvenna, 
prúð í hegðun, 

með afbragðs gáfum, 
góðfús, veglynd, 

í trygð og staðfestu 
traustari bjargi, 
ástvinum ástrík 

af öllu hjarta. 


Hennar lífs eínkunn 
var ást og friður 

en megin iðja 
allt að bæta. 

Hún elskaði guð 
og unni dygðum. 
Fár mun hennar 
fylgja sporum. 


Svo lyktar sú æfi, því kærleíksríkt líf 
er var ljós í heími Kristi helgað 

sem þá röðull er aldrei fogra' enn 
rennur til viðar á andlátsstundu. 

og hinnstum lífgeíslum Með ástargeíslum 
hauður kveður í augum heldöprum 
eptir dag blíðan kveðja ljóssins börn 
og blessunarríkan. líf og ástvini. 


Hvílir nú guðs barnið góða 
í guðs ástar faðmi, 

sálin í ljósinu lifir, 

þó líkaminn sofi; 


frelsuð hjá frelsara sínum 
hún fagnar af sigri. 

Þar finnast ástvinir aptur 
því orð drottins rætast. 


Sælir eru hreínhjartaðir, 
því þeír munu guð sjá. 
Matt. 5, 8. 

